नई दिल्ली। कांग्रेस ने पीएनबी और उसके बाद सामने आए एक के बाद कई फ्रॉड के मामलों को लेकर केंद्र सरकार और प्रधानमंत्री नरेंद्र मोदी पर निशाना साधा है। गुरुवार को कांग्रेस के रणदीप सिंह सुरजेवाला और शक्तिसिंह गोहिल ने प्रेस कॉन्फ्रेंस कर कहा है कि इस सरकार का नया नारा 'खाऊंगा, खाने दूंगा, पैक कराके ले जाने दूंगा' हो गया है। सुरजेवाला ने कहा कि बीते 12 दिन में 31000 करोड़ रुपए के घोटाले बैंकों से सामने आए हैं। ये सब मोदी सरकार की नाक के नीचे मेहुल, मेहता और नीरव मोदी ने किया है। सुरजवाला ने कहा कि गुजरात के पालनपुर के जतिन मेहता ने बैंक फ्रॉड किया है, इसमें पंजाब नेशनल बैंक से 6712 करोड़ का घोटाला शामिल है, उन्होंने कहा कि सरकार आखिर कर क्या रही है।